open-index/open-wikipedia-markdown huggingface dataset:
Erwig

**Erwig** (spansk: Ervigio) var vestgoternes konge i Spania fra 680 til 687. Hans styre begynte da han avsatte kong Wamba under en borgerkrig. Erwig gjenopprettet så stabiliteten ved å bruke jøder som syndebukker. Han erklærte dem en prest og en plage for kongedømmet og oppfordret sine innbyggere om å utslette dem. Men hans kampanje fullførte ikke hans mål, men den førte til harde tider for jødene. I 681 utstedte han et nytt dekret, denne gang om at alle jøder skulle bli kristne eller forlate kongedømmet.

Fra kong Erwigs styre av ble vestgoternes kongedømme revet fra hverandre i interne stridigheter som endte med den muslimske erobringen av Iberia som tok til i 711.

I Nord-Afrika hadde muslimer som hadde invadert Maghreb i 670, under lederskapet til Musa ibn Nusair, beseiret bysantinerne i det som i dag er Marokko innen 682. Muslimene hadde også utført plyndringstokt på kystene på Den iberiske halvøy siden senest under styret til Wamba. Derfor hadde allerede muslimene startet å presse det sørlige Spania. 

## Referanser
Norsk Bergverksmuseum

**Norsk Bergverksmuseum** er nasjonalmuseum for bergverksdrift. Museet som ligger i Kongsberg sentrum har tilhold i Kongsberg Sølvverks gamle smeltehytte fra 1844. Museet viser gjennom forskjellige utstillinger hele den over 330 år gamle historien til gruvedriften i Kongsberg. 

## Museets avdelinger
Til museet hører også andre avdelinger. Både Den Kongelige Mynts museum, Kongsberg industrimuseum (Kongsberg Våpenfabrikks museum), og Kongsberg skimuseum har tilhold i de samme lokaler. I tillegg hører også sølvgruvene i Saggrenda, Sakkerhusene og gruvelandskapet på Knutefjell til. Museet tilbyr også spesielle gruvevandringer og byvandringer.

## Den Kongelige Mynts museum
Den Kongelige Mynt ble grunnlagt av Christian V i 1686 og var en viktig og naturlig del av Kongsberg Sølvverk frem til nedleggelsen i 1958. Virksomheten ble så styrt av Finansdepartementet før den i 1962 ble overført til Norges Bank, skilt ut som eget aksjeselskap i 2001 og solgt til private investorer (Samlerhuset AS og 
Mint of Finland Ltd) i 2003. Museumssamlingene inngikk ikke i salget. Museet rommer eksemplarer av stort sett alle mynter fra Christian IVs tid og frem til våre dager.

## Kongsberg Skimuseum
En av de store pådriverne av skimuseet på Kongsberg har vært Birger Ruud. Museet viser ski- og skisportshistorie gjennom ulike tider og spesielt Kongsbergs storhetsstid innenfor skiidrett fra midten av 1920-tallet og frem til 1950-tallet.

## Kongsberg Våpenfabrikks museum
Siste tilskudd på museumsfronten i Kongsberg er Kongsberg Våpenfabrikks museum. Museet er forholdsvis lite, men svært rikholdig og med en rekke forseggjorte utstillinger om utviklingen innenfor forsvarsindustrien, helt frem til våre egne dager.

## Sakkerhusene
Sakkerhusene er en samling av bygninger som ble reist for ukependlende gruvearbeidere. Husene brukes i dag stort sett til ulike tilstelninger og kafeteria for sølvgruvene som ligger like ved. Noen rom i noen av bygningene er imidlertid satt i stand slik de var da det fremdeles var drift her.

## Sølvgruvene
Den kanskje viktigste delen av museet er Sølvgruvene (Kongsberg Sølvverk) som ligger i Saggrenda, ca. 8 km vest for Kongsberg. I sommersesongen kan man ta et minitog inn Christian VIIs stoll til Kongens Gruve som var Sølvverkets største. Det er ca. 2&nbsp;300 meter fra lyset og inn til turistenes endestasjon. Da befinner man seg ca. 340 meter under overflaten. Ett av høydepunktene inne i gruva er demonstrasjon av et gammeldags heissystem, kalt «fahrkunst», som tok de gamle gruvearbeiderne hundrer av meter lenger ned i mørket.

Utenfor gruvene og ved Sakkerhusene får man i sommerhalvåret ta del i andre aktiviteter, og observere gammeldags fyrsetting.

## Litteratur

*
* 

## Eksterne lenker
*  (hovedkilde for denne artikkelen)
* om Norsk Bergverksmuseum på kulturnett.no
* Man engines – from the Harz to the World : a Contribution to the History and global Distribution of Man Engines (in German)
* om Sølvgruvene på kulturnett.no
Finne (høyde)

**Finne** er et høydedrag i Thüringen i Tyskland. Finne ligger om lag midtveis mellom byene Erfurt og Leipzig, mellom elvene Ilm og Unstrut. Den største høyden er Künzelsberg, med 380 moh.

Deler av Finne inngår i naturreservatet (Naturschutzgebiet) Hohe Schrecke – Finne.
Ostra

**Ostra** er en by ved Adriaterhavet på den italienske halvøy. Den er i dag en badeby i provinsen Ancona, og har ca. 6&nbsp;000 innbyggere.

## Referanser


## Eksterne lenker
*
Ergica

**Ergica** (spansk: Égica, født ca. 610, død 701/702) var vestgoternes konge i Spania fra 687 til han døde. Han var sønn av Ariberga og en nevø av kong Wamba (regj. 672-680). Han var gift med Cixillo, datteren til kong Erwig som var hans forgjenger på tronen.

Da Ergica giftet seg med Cixillo, fikk Erwig ham til å sverge en ed for å beskytte Erwigs barn. Før han døde krevde Erwig at han skulle sverge en ny ed på at han ikke skulle nekte folket rettferdighet. Kort tid etter at han tok tronen, sammenkalte Ergica det femtende konsilet i Toledo hvor han hevdet at de to edene var motstridende og ba rådet av biskoper om å løsrive ham fra den ene eller den andre. Da konsilet bare delvis annullerte eden om å beskytte Erwigs barn, sammenkalte Ergica et nytt konsil av provinsielle biskoper, som resulterte i at Erwigs enke, Liuvigoto, ble sendt i kloster.

Metropoliten av Toledo, Sisebert, ledet i 693 et opprør mot Ergica til fordel for en mann kalt Suniefred, og mynter ble laget i den potensielle tronranerens navn. Opprøret mislyktes og Sisebert ble fratatt sitt presteembete og utstøtt av kirken. Videre ble hans etterkommere hindret fra å få embeter. Det ble bestemt at eventuelle andre opprør eller etterkommere av opprørere som ville dukke opp mot Ergica skulle selges som slaver.

Ergica hevdet i 694 å ha lært fra informanter at den jødiske befolkningen i Spania hadde forsøkt et opprør der de konspirerte med jøder og muslimer i Nord-Afrika. I respons erklærte Ergica at alt land som jøder eide var uten eier, alle jøder skulle være slaver og at alle jødiske barn over syv år skulle tas fra deres hjem og oppfostres som kristne. I landsbyer hvor jødene var uvurderlige for økonomien, gjaldt riktignok ikke denne loven. Men den ble sjelden gjennomført i praksis utenfor hovedstaden Toledo. 

Musa bin Nusair, en jemeni-general, ble i 698 gjort til visekonge i Nord-Afrika og gitt ansvaret for å slå ned et stort berber-opprør. Han måtte også ta seg av konstant trakassering fra den bysantinske marine og bygget senere en egen marine for å erobre øyene Ibiza, Mallorca og Menorca. 

Som tredjegenerasjons ariansk kristen, var ikke Ergica tolerant overfor dem som stod ham i mot. Han forfulgte homoseksuelle, som han straffet med kastrering, og jødene som ikke fikk utføre forretninger med kristne. Det er derfor ingen overraskelse at der senere, da Tariq ibn-Ziyad invaderte Den iberiske halvøy i 711, og dermed satte i gang den muslimske erobringen av Iberia, var utallige jøder i hans arméer. 

Kort tid før han døde forandret Ergica en lov som sa at den som ble anklaget for tyveri av gods verdt 300 solidi skulle gjennomgå en test med kokende vann. Under Ergicas forandringer, kunne hvem som helst anklages for hvilket som helst beløp utsettes for denne ordningen. Samtidig publiserte Egica flere lover som slo hardt ned på rømte slaver.

Ergica startet byggingen i 691 av kirken San Pedro de la Nave i Zamara.

Ergica var far til kong Witiza som han delte styret med fra 693 til 701.

## Referanser
Royal Irish Constabulary

**Royal Irish Constabulary** (RIC) var en av to politistyrker i Irland frem til begynnelsen av det 20. århundre. Den andre styrken var Dublin Metropolitan Police.

Londonderry og Belfast hadde også sine egne politistyrker i det 19. århundre, men begge ble oppløst i 1870 på grunn av innblanding i sekterisk vold. RIC tok da over deres områder. Flertallet av tjenestemennene var katolikker, men ledelsen var dominert av protestanter. 

I 1922 ble RIC oppløst i forbindelse med delingen av Irland. I Den irske fristaten ble styrken erstattet av Garda Síochána, og i Nord-Irland av Royal Ulster Constabulary. 

RICs struktur og metoder var et forbilde ved opprettelsen av North West Mounted Police i Canada.
Fife Constabulary

**Fife politidistrikt** (engelsk **Fife Constabulary**) var den etaten som hadde ansvar for politioppgaver i regionen Fife i Skottland. Regionen har et areal på 1325 km² og en befolkning på ca. 356&nbsp;000.

## Historie
Fife politidistrikt ble opprettet i 1949, da de tre politidistriktene Fife County, Dunfermline City og Kirkcaldy Burgh ble slått sammen.

## Organisasjon
Fife politidistrikt hadde 1&nbsp;027 politimenn og -kvinner i sin tjeneste, foruten 119 spesialkonstabler og 538 sivilt ansatte.

### Ledelse og hovedpolitistasjon
Ledergruppen i Fife politidistrikt bestod av politimester Norma Graham, visepolitimester Andrew Laing og visepolitimester Tom Ewing. Hovedpolitistasjonen var kammeret i Detroit Road i Glenrothes.

### Geografisk inndeling
Fife politidistrikt var delt inn geografisk i tre divisjoner: Central-divisjonen, Eastern-divisjonen og Western-divisjonen.

Central-divisjonen var minst i utstrekning, men hadde den største befolkningsmassen, ca. 150&nbsp;000. Sjef for divisjonen var politiinspektør Ian Hutton. Divisjonens hovedpolitistasjon var Kirkcaldy-kammeret. Under divisjonen for øvrig fantes politistasjonene Burntisland, Cardenden, Glenrothes, Kennoway og Levenmouth.

Eastern-divisjonen hadde en befolkning på ca. 133&nbsp;000. Sjef for divisjonen var politioverbetjent Martin Birrell. Divisjonens hovedpolitistasjon var Cupar-kammeret. Under divisjonen for øvrig fantes politistasjonene East Neuk and Largo, Howe of Fife, St. Andrews og Tay Coast.

Western-divisjonen var størst i utstrekning, men hadde den minste befolkningsmassen, det vil si ca. 69&nbsp;000. Sjef for divisjonen var politiinspektør Fiona Barker. Divisjonens hovedpolitistasjon var Dunfermline-kammeret. Under divisjonen for øvrig fantes politistasjonene Benarty, Cowdenbeath, Dalgety Bay og Oakley.

### Funksjonell inndeling
*Fife politidistrikt var delt inn funksjonelt i åtte avdelinger.
*Politioverbetjent Alex Duncan var sjef for Driftsstøtteavdelingen.
*Politioverbetjent Alistair McKeen var sjef for Kriminalavdelingen.
*Politiinspektør Bob Farmer var sjef for Etatsstyringsavdelingen.
*Politioverbetjent Mike Stevens var sjef for Strategiavdelingen.
*Politioverbetjent Brian Plastow var sjef for Yrkesstandardavdelingen.
*Politiførstebetjent Derek Finnie var sjef for Strafferettsavdelingen.
*David Weir var sjef for Økonomiavdelingen.
*Alan Manning var sjef for Personalavdelingen.
Elvira Nikolaisen

**Elvira Nikolaisen** (født 16. juli 1980 på Moi) er en norsk sanger innen popmusikk.

Nikolaisen kommer fra en familie med rike musikktradisjoner. Faren er kirkeorganist og søsknene Emil og Hilma  (Silver, Serena Maneesh, Umbrella), samt Ivar (Silver og Kvelertak), er også musikere.

Nikolaisen debuterte i 2006 med musikkalbumet *[[Quiet Exit]]*, hvor hitsinglene «Egypt Song» og «Love I Can't Defend» er hentet fra. Albumet er produsert av Knut «Euroboy» Schreiner. Nikolaisen har skrevet både tekster og melodier. I oktober 2006 sang hun duett med Bjørn Eidsvåg på sangen «Floden» som ble utgitt på Eidsvågs album *[[Nåde]]*. I denne sangen synger Nikolaisen på sin egen dialekt fra Moi. Foran Spellemannprisen 2006 ble hun nominert i fire klasser: kvinnelig artist og årets nykommer for albumet, årets hit for «Love I Can't Defend» og årets musikkvideo sammen med Eidsvåg for «Floden». Hun ble også nominert til Alarmprisen 2007 som årets nykommer.

I april 2008 gav hun ut sitt andre album *[[Indian Summer]]* i samme musikkstil som debutalbumet. Den ble produsert av samboeren Christer Engen. 

Nikolaisen kommer fra en religiøs familie, men avviste selv sin kristne tro da hun var 18 år. En del av tekstene i musikken hennes reflekterer hvordan denne forandringen påvirket på hennes liv. «Eg ønskjer ikkje å hykle. Men det har vore tungt å gå bort frå trua. Eg har nesten måtta skifte ut heile nervesystemet mitt. Trua sat så djupt i kroppen» har hun sagt.

Nikolaisen har også vært skuespiller i flere musikkvideoer.

## Diskografi

## Referanser


## Eksterne lenker
* 
* 
*
Central Scotland Police

**Central Scotland Police** var en britisk politistyrke som betjente regionene Clackmannanshire, Falkirk og Stirling. Hovedkvarteret lå i Randolphfield House i Stirling.

Styrken ble opprettet 16. mai 1975 for den daværende regionen Central Scotland. Den erstattet Stirling and Clackmannan Police.
Id al-adha

**Id al-adha**, eller **eid al-adha**, (arabisk:  عيد الأضحى i betydningen *offerfest*) er den største av de to islamske høytidene. Den andre er Id al-fitr, som avslutter Ramadan. Al-adha er til minne om profeten Ibrahims villighet til å ofre sin sønn Ismail til Allah etter å ha blitt beordret til dette i en drøm. Id al-adha markerer også slutten på hajj, muslimenes pilegrimsreise, og er tiende dag i måneden dhul hijja. Denne høytiden blir gjerne sammenlignet med den kristne julefeiringen.

## Bakgrunn
Opphavet til feiringen følger av Koranen, sura 37, vers 99-111. Profeten Ibrahims var villig til å ofre sin sønn Ismail til Allah etter å ha blitt beordret til dette i en drøm. På veien til offerstedet forsøkte djevelen å overtale Ibrahim til å handle mot Guds vilje, men Ibrahim nektet å motsi Gud. Idet Ibrahim skulle til å ofre sønnen ble han stoppet av Gud, som gav ham en sau som offer i stedet.

## Id al-adha i den gregorianske kalender
Etter den islamske kalenderen feires id al-adha samme dag hvert år, men etter den gregorianske kalenderen varierer datoen fra år til år siden den islamske kalenderen er en månekalender, mens den gregorianske er en solkalender.

Den følgende listen gir datoer for id al-adha etter den gregorianske kalender, og årstall etter den islamske kalender:

*1418: 7. april 1998
*1419: 27. mars 1999
*1420: 16. mars 2000
*1421: 5. mars 2001
*1422: 23. februar 2002
*1423: 12. februar 2003
*1424: 1. februar 2004
*1425: 21. januar 2005
*1426: 10. januar 2006
*1427: 31. desember 2006
*1428: 20. desember 2007
*1429: 8. desember 2008
*1430: 27. november 2009
*1431: 16. november 2010
*1432: 6. november 2011
*1433: 26. oktober 2012
*1434: 15. oktober 2013
*1435: 4. oktober 2014
*1436: 24. september 2015
*1437: 13. september 2016
*1438: 2. september 2017
*1439: 22. august 2018
*1440: 11. august 2019
*1441: 31. juli 2020
*1442: 20. juli 2021
*1443: 9. juli 2022

## Referanser


## Eksterne lenker
*
YaBasta

**YaBasta** var et politisk venstrevendt vegan kollektiv i Ivar Aasens vei 2 på Frøen i Oslo som ble etablert i år 2000. Kollektivet arrangerte flere konserter i sin egen stue, med hovedvekt på hardcore-, punk- og indieband. Huset ble revet i 2005 for å gjøre plass til nye leilighetsblokker.

## YaBasta Beats
Kollektivet gav ut samlealbumet *YaBasta Beats* 21. juni 2002 i forbindelse med verdensbankmøtet som ble arrangert i Oslo på samme tid. Albumet inneholdt låter med artister som hadde spilt konserter i kollektivet.  

## Band og artister som spilte på YaBasta

## Eksterne lenker
* YaBasta-nettside
Máel Snechtai av Moray

**Máel Snechtai av Moray** eller **Máel Snechtai mac Lulaich** (død 1085) var en mormaer i Moray i nordlige Skottland, og som navnet antyder, sønn av Lulach, konge av Skottland.

Máel Snechtai er opptegnet ved sin dødsdato i *[[Ulster-annalene]]* som «Máel Snechtai m. Lulaigh ri Muireb» (= «Máel Snechtai, Lulachs sønn, konge av Moray»), som er en betydelig og begrepsmessig utvikling ettersom tidligere titler for herskerne i Moray hadde vært «konge av Skottland» eller «mormaer». Tittelen blir gjentatt av hans etterfølger, Óengus (om denne da var etterfølgeren).

Kanskje hendelsene med Máel Snechtai skapte en form for identitetsforvirring mellom befolkningen i Moray og befolkningen i Skottland. *[[Den angelsaksiske krønike]]* for året 1078 forteller at *«I dette året Máel Coluim grep moren til Máel Snechtai ... og alle hans skatter og hans kvegflokk, og han selv unnslapp [bare] så vidt»*. Beklageligvis representerer de tre prikkene en lakune, et gap i manuskriptet tilsvarende en linje, men det er klart at Máel Snechtai ble beseiret av kong Máel Coluim III (Malcolm III av Skottland) i en form for konflikt.

Det har vært foreslått den teori at Máel Snechtai trakk seg tilbake til et kloster, basert på en tekstinsinuasjon, men det er usannsynlig i og med at han ble kalt for «konge av Moray» ved sin død. Máel Snechtai, som sønn av kong Lulach, ville uten tvil ha sett på seg selv som den rettfulle konge av Skottland, og den allerede nevnte konflikten med Máel Coluim III er en sterk indikasjon at han forfulgte sitt krav.

Datoen for hans død er basert på det årstallet som blir oppgitt av *[[Ulster-annalene]]*, 1085.

## Referanser


## Litteratur
* Anderson, Alan Orr ([1922] 1990): *Early Sources of Scottish History A.D. 500 to 1286*, bind I, revidert og korrigert utgave, Stamford: Paul Watkins, ISBN 1-871615-03-8.
* Anderson, Alan Orr ([1908] 1991): *Scottish Annals from English Chroniclers: AD 500-1286*, London, gjenutgitt av Marjorie Anderson, red., Stamford.
* Grant, Alexander (2000): «The Province of Ross and the Kingdom of Alba» i: Cowan, E.J. & McDonald, R. Andrew, red: *Alba: Celtic Scotland in the Medieval Era*, Edinburgh.

## Eksterne lenker
* ''Anglo-Saxon Chronicle'' – Den anglosaksiske krønike 
* ''Annals of Ulster'' – Ulster-annalene
* ''Annals of Tigernach'' – Tigernach-annalene
* ''Book of Deer''
Miloš Obilić

**Miloš Obilić** er navnet på en serbisk ridder som ved slaget ved Kosovosletta, mellom Serbia og Det osmanske riket, drepte den osmanske sultan Murad I.

Miloš Obilić hadde dannet den hemmelige orden Sankt Georgs dragoner. Det var tolv riddere med seg selv inkludert som tilhørte denne orden. Målet var å drepe sultan Murad I.

Den 15. juni 1389 gjorde Miloš under slaget ved Kosovosletta sin veg inn den osmanske leiren under det påskudd å være en desertør, og da anledningen kom tvang seg mot sultanens telt og hogde hodet av denne. Miloš Obilić ble senere henrettet sammen med alle andre serbiske fanger av Murads sønn, Bayezid I. En annen kilde fra Tyrkia sier at sultan Murad I ble drept etter slaget da serbiske soldater som lot som de var døde drepte sultanen da han kom nær dem.

Hendelsen og slaget ved Kosovosletta i seg selv er en særdeles viktig for den serbisk nasjonale bevissthet, historie og poesi. Denne dåden ble kunngjort som Miloš Obilićs aller høyeste ønske å ofre seg for sitt folk ved å rette et slag mot tyranniet.

Slagdagen minnes på Vidovdan som i Serbia feires den .
Grampian-fjellene

**Grampian-fjellene** (skotsk-gælisk: Am Monadh) er den ene av tre hovedfjellkjeder i Skottland som utgjør en betydelig del av de skotske høyfjellene i nordøstlige Skottland. Fjellkjeden strekker sørvest til nordøst mellom highlandforkastningen og Great Glen og utgjør bortimot halvparten av landarealet i Skottland. Det omfatter også Cairngorms og Lochaberhøydene. I fjellkjeden finnes mange av de høyeste fjellene på De britiske øyer, inkludert Ben Nevis og Ben Macdui som de høyeste.

## Beskrivelse
Fjellene er sammensatte av granitt, gneis, marmor, glimmerskifer, og kvartsitt. Fjellene strekker seg sørvest til nordøst mellom highlandforkastningen og Great Glen, og okkuperer omtrent halvparten av landområdene i Skottland. Fjellkjeden inkluderer Ben Nevis, det høyeste fjelltoppen på De britiske øyer med 1 343 meter over havet. Ben Macdui, den nest største fjellet med 1 309 meter, som også ligger i Cairngormregionen i Grampian-fjellene. De andre betydelige fjellkjedne i Skottland er nordvestlige høylandet og sørlige oppland. Et antall elver og bekker strømmer gjennom Grampian-fjellene: Spey, Don, Dee, Esk og Tay. Området er generelt sparsommelig befolket, noen fra noen få områder som Aviemore, en snø- og vinterferiested, som ligger i Cairngorms nasjonalpark.

## Historie og navn
Navnet Grampian er antatt å ha blitt gitt til fjellkjeden fra det romerske navnet *[[Slaget ved Mons Graupius|Mons Graupius]]*, som ble opptegnet av Tacitus som det sted hvor de innfødte kaledoniere ble beseiret av den romerske general Gnaeus Julius Agricola (Tacitus’ svigerfar) ca. 83 e.Kr. *Mons Graupius* betyr bokstavelig *Grampian-fjellene*, men "grampian" er av ukjent betydning. Stavingen Graupius kommer fra manuskriptet *Codex Aesinas*, en middelalderkopi av Tacitus' ''Germania'', som er antatt å ha sin opprinnelse på midten av 800-tallet. 1967) ble feilaktig gjengitt som Grampius kun i den trykte utgaven fra 1476 av Tacitus' biografi over Agricola. Navnet Grampians er antatt å ha blitt benyttet for første gang på fjellkjeden i 1520 av den skotske historikeren Hector Boece, en tilpasningen av det ukorrekte Mons Grampius, og fjellkjeden har således får sitt navn fra en feilskriving.

Før den tid, i middelalderen, ble fjellene kalt for *Mounths*, et navn som fortsatt blir benyttet ved et antall geografiske trekk. Opp mot 1800-tallet ble fjellene antatt å bestå av flere fjellkjeder. Dette synet er fortsatt beholdt av mange den dag i dag, og det er ikke et enkelt navn for fjellkjeden på skotsk-gælisk eller den doriske dialekten (midtnordlig skotsk) i det skotske språket. Grampianregion er på skotsk-gælisk oversatt som *Roinn a' Mhonaidh*.

## Referanser


## Litteratur
* Watson, Adam (1975): *The Cairngorms*. Edinburgh: The Scottish Mountaineering Trust.
* Wyness, Fenton (1968): *Royal Valley: The Story Of The Aberdeenshire Dee*, Alex P. Reid & Son, Aberdeen

## Eksterne lenker
* Chisholm, Hugh, red. (1911): «Grampians, The» i: *Encyclopædia Britannica* (11. utg.). Cambridge University Press.
Mus (slekt)

* se tekst

***Mus*** er et vitenskapelig navn på en gruppe gnagere i musefamilien. 
Husmus er et av de mest kjente medlemmene.

## Slekten ''Mus'' og det videre begrepet «mus»
I norsk dagligtale brukes ordet «mus» også om andre medlemmer av musefamilien, eller smågnagere generelt, men denne artikkelen handler utelukkende om slekten *Mus* og dens medlemmer.
(Noen eksempler på andre grupper som har «mus» i navnet er hasselmus, hoppemus, spissmus og springmus. Arter i musefamilien med «mus» i navnet, uten at de tilhører slekten *Mus*, er bl.a. brannmus, dvergmus, småskogmus, skogmus og storskogmus.)

## Beskrivelse og levevis
Artene i slekten *Mus* blir fra 11 til 21 cm lange.

Som de aller fleste gnagere er museslekten nattaktive. De kompenserer for sitt dårlige syn med en god hørsel og luktesans.
Den vanligste dødsårsaken er predasjon. Katter, villhunder, rever, fugler, slanger, til og med enkelte leddyr jakter på *Mus*.

## Forhold til mennesker
*Mus* brukes ofte i forskning, og da ofte som modellorganisme. Laboratoriemus (husmus) kan bli opptil to og et halvt år i laboratoriet. En vanlig *Mus* i naturen lever derimot bare omkring fire måneder. 
*Mus* holdes også som kjæledyr.
*Mus* regnes noen ganger som skadedyr, da de kan gjøre skade på avlinger og bygninger og spre sykdommer gjennom parasitter og avføring.

## Arter
* afrikansk pygmemus (*Mus minutoides*)
* husmus (*Mus musculus*)
* *[[Mus baoulei]]*
* *[[Mus booduga]]*
* *[[Mus bufo]]*
* *[[Mus callewaerti]]*
* *[[Mus caroli]]*
* *[[Mus cervicolor]]*
* *[[Mus cookii]]*
* *[[Mus crociduroides]]*
* *[[Mus cypriacus]]*
* *[[Mus famulus]]*
* *[[Mus fernandoni]]*
* *[[Mus fragilicauda]]*
* *[[Mus goundae]]*
* *[[Mus haussa]]*
* *[[Mus indutus]]*
* *[[Mus macedonicus]]*
* *[[Mus mahomet]]*
* *[[Mus majorius]]*
* *[[Mus mattheyi]]*
* *[[Mus mayori]]*
* *[[Mus musculoides]]*
* *[[Mus neavei]]*
* *[[Mus nitidulus]]*
* *[[Mus orangiae]]*
* *[[Mus oubanguii]]*
* *[[Mus pahari]]*
* *[[Mus phillipsi]]*
* *[[Mus platythrix]]*
* *[[Mus saxicola]]*
* *[[Mus setulosus]]*
* *[[Mus setzeri]]*
* *[[Mus shortridgei]]*
* *[[Mus siridandus]]*
* *[[Mus sorella]]*
* *[[Mus spicilegus]]*
* *[[Mus spretus]]*
* *[[Mus tenellus]]*
* *[[Mus terricolor]]*
* *[[Mus triton]]*
* *[[Mus vulcani]]*

## Eksterne lenker
*
Kanun

**Kanun** eller **Lekë Dukagjinis kanun** (engelsk: *The Code of Lekë Dukagjini*) er en samling av regler, lover og skikker som albanerne i nord-Albania og Kosovo har levd etter i flere hundre år. Kanunen blir ofte tilskrevet Lekë Dukagjini som levde på 1400-tallet, selv om reglene ble til over tid. De ble først nedtegnet i begynnelse av 1900-tallet av Stjefen Gjecov. Før det ble kanunen overlevert muntlig. Her skrives det blant annet om gjestfrihet, familie, bryllup, blodhevn og forholdet far, mor og sønn. Reglene om blodhevn (gjakmarrje/gjakmarrja) har fått mest oppmerksomhet. Ifølge forskere er den etiske strukturen i kanunen basert på hedensk kultur. Kanuen har i svært liten grad blitt påvirket av den lange osmanske okkupasjonen av de albanske områdene på Balkan.

Under kommunismen i Albania ble det vedtatt lover som forbød praktisering av kanunen, spesielt blodhevn. Etter kommunismens fall har enkelte, spesielt kristne, igjen begynt å praktisere kanunen. 

Kanun er ikke en del av lovverket i verken Albania eller Kosovo.
Jædersylte

**Jædersylte** er oppmalt svinekjøtt og flesk etter en oppskrift av Ella og Ådne Espeland på 1950-tallet. Den produseres under merkenavnet «Jæder» fra Ådne Espeland AS på Ålgård i Rogaland og selges i vanlige dagligvareforretninger i Norge.

## Eksterne lenker
* «Jæder»
Carrier Strike Group

**Carrier Strike Group (CVSG) eller carrier battle group (CVBG eller CARBATGRU)** er en flåtegruppe innen den amerikanske marinens avdelinger som støtter et hangarskip.

## Organisasjon
Hver gruppe ledes av en admiral eller viseadmiral, og opererer med et hangarskip, en til to kryssere, en til to jagere, en til tre fregatter og en atomdrevet ubåt som beskytter hangarskipet.
Red Mitchell

**Keith More (Red) Mitchell** (født 20. september 1927 i New York City i New York, død 8. november 1992 i Salem i Oregon) var en amerikansk jazzmusiker (kontrabass og piano), kjent i Norge for sitt samarbeid med flere skandinaviske jazzmusikere.

Mitchell var skolert på piano, saksofon og klarinett, men var i sin første jazztrio utøver på kontrabass (1947), etter å ha studert ved Cornell University og på en tid da han var i US Army.

Mitchell samarbeidet i sin «østkyst-periode» med Jackie Paris, Mundell Lowe, Chubby Jackson, Charlie Ventura, Woody Herman, Red Norvo, Gerry Mulligan; på vestkysten arbeidet han med André Previn, Shelly Manne, Hampton Hawes, Billie Holiday, Ornette Coleman, Barney Kessel o.a., samt medvirket i film- og TV-musikk og i dokumentarer om Tal Farlow og Zoot Sims; han var i så måte «førstebassist» hos selskapet MGM.

På 1960-tallet var han i egen kvintett, og utviklet etterhvert en spesiell bass-stemming, benevnt *fifth-tuned* (kvint-stemt) ala det man finner på fiolin og cello; en teknikk som avstedkom flere nyvinninger i faget og ble adoptert av flere samtidige utøvere.  Mitchell hadde flere seminar rundt bass-spillet, benevnt «Communication», «Bass Workshop» og «The Fifth-Tuned Bass», som ble fulgt av bl.a. Charlie Haden.

I 1968 flyttet han til Stockholm og innledet sitt lange samarbeid med skandinaviske jazzmusikere, også norske. Mitchell var fast bassist på jazzklubben Stampen og ga ut plater med bl.a. Putte Wickman (*Stockholm '81*, 1981).  Han vant den svenske Grammy (1986, 1991) for sine utgivelser som pianist, bassist og også vokalist, samt hans komposisjoner og lyriske nedtegnelser. Mitchell var artist ved Kongsberg Jazzfestival i 1976 og 1987, og hadde plateinnspillinger med Karin Krog (1977 og  *I Remember You*, 1980).  Han bistod i Jan Erik Volds memorering rundt Billie Holliday, sammen med Nisse Sandström, Terje Venaas og Egil Kapstad (*Den dagen Lady Day døde*, 1986); samt medvirket med Ole Jacob Hansen (1982).  Med Laila Dalseth utga han *Time for love* (1986).

Andre samtidige som han arbeidet med var amerikanske Clark Terry, Lee Konitz, Herb Ellis, Jim Hall, Joe Pass, Kenny Barron, Hank Jones, Bill Mays, Warne Marsh, Jimmy Rowles, Phil Woods, Roger Kellaway (åtte utgivelser 1987-1992) og andre.

I 1991 var han med Horace Parlan i en mye omtalt turné til Moskva, og påfølgende utgivelse.
Han bosatte seg i Oregon 1992, og etter hans død (hjerneslag) ble hans lyrikk utgitt, og en biografi er også under utarbeidelse av hans kone. «Red Mitchell Memorial Fund Scholarship» ble etablert og først delt ut i 1997 til Larry Holloway.

## Referanser


## Eksterne lenker
* 
* 
*
Ljørdalen

**Ljørdalen** er et dalføre og ei bygd lengst øst i Trysil kommune, mot grensen til Sverige. Dalføret strekker seg ca. 45&nbsp;km fra Linnes i nord til Støa i sør. Tettbebyggelsen ligger sentralt i dalføret. Gjennom dalføret renner elven Ljøra som kommer fra Lillingen-sjøene på svensk side, litt nord for Linnes, glir gjennom Ljørdalen, før den igjen renner inn i Sverige ved Støa.

Delområdet Ljørdalen hadde 342 innbyggere pr. 1. januar 2017. Delområdet består av grunnkretsene Drevdalen (12), Skåret (82), Ljørdalen nord (143), Ljørdalen sør (73) og Støa (32).

Ljørdalen kirke ble bygget i 1872. Her er ellers en dagligvareforretning, bensinstasjon, turistsenter og alpinanlegg (Fulufjellet alpinsenter). Ungdomsskolen ble nedlagt i år 2000, mens barneskolen forsvant i 2010 samtidig som barneskolene i Østby og Plassen.

Ljørdalen flyplass ligger på østsiden av Ljøra, ca. fem kilometer sør for tettbebyggelsen Ljørdalen. Fulufjellet nasjonalpark ble opprettet i 2012, og ligger øst for dalføret, på grensen til Sverige og den tilstøtende svenske Fulufjällets nasjonalpark.

## Referanser
USS «John F. Kennedy» (CV-67)

**USS «John F. Kennedy»** (CVA/CV-67) var et av US Navys hangarskip. «Kennedy» var det ene av de to siste hangarskipene i den amerikanske marinen som ikke var atomdrevne. Skipet lignet på Kitty Hawk-klassen, men hadde nok forskjeller til at det ble ansett som en egen klasse av den amerikanske marinen.

USS «John F. Kennedy» var det  nest eldste hangarskipet i US Navy da det gikk ut fra tjeneste 23. mars 2007.
Gyllene Cirkeln

**Gyllene Cirkeln**, eller **The Golden Circle**, er en jazzklubb i Stockholm kjent for flere store jazzfremføringer, spesielt på 1960-tallet.

Av de mer kjente artistene som har opptrådt på Gyllene Cirkeln, kan man nevne:

* Coleman Hawkins
* Ben Webster
* Bud Powell
* Dexter Gordon
* Art Farmer
* Bill Evans
* George Russell
* Cecil Taylor
* Albert Ayler
* Don Cherry
* Archie Shepp
* Ornette Coleman.
* Keith Jarrett

Klubben er beliggende i ABF-huset i Sveavägen 41. Den er omtalt av Christer Landergren i *Gyllene Cirkeln: Jazzen på 60-talet* (2002).
Kaufunger Wald

**Kaufunger Wald** er et skogkledd dal- og åslandskap i delstatene Hessen og Niedersachsen i Tyskland. Området ligger mellom byene Kassel, Hannovers Münden, Eschwege og Hessisch Lichetnau.  

Mot vest avgrenses området av Fuldas dalføre; mot øst av Werra. Den vesle elva Losse og Lossedalen avgrenser området mot sør. Kaufunger Wald er verna som naturpark, og danner sammen med de tilgrensende områdene Söhre og Hoher Meissner *Naturpark Meissner-Kaufunger Wald*. 

Den høgeste toppen i Kaufunger Wald det 643 m høge Hirschberg. På den nest høgeste toppen – Bilstein – er det bygd et utsiktstårn som gir den beste utsikten over området. Berggrunnen består av sandstein som enkelte steder er gjennomsatt av basaltganger og steinkullag. Fordi det finnes lag som er ugjennomtrengelige for grunnvatnet, har det mange steder danna seg myrer. Kilder finnes også i området.

Kaufunger Wald har et tett nett av merka stier, og er populært blant turgåere. Skogsvegene brukes mye av terrengsyklister. Bilstein-Bike-Marathon er en årlig foreteelse. Om vinteren blir det kjørt opp løyper langs mange av stiene.

## Referanser
Ubåter i den amerikanske marinen

Den amerikanske marinen opererer med tre hovedtyper av ubåter, strategiske missilubåter/ballistiske missilubåter (SSBN), missilubåter (SSGN) og angrepsubåter (SSN). Alle typene er atomdrevet.

**Strategiske missilubåter** eller **ballistiske missilubåter** er ubåter som kan avfyre ballistiske missiler. I 2008 opererer Den amerikanske marinen ballistiske missilubåter i Ohio-klassen.

**Missilubåter** er ubåter som kan avfyre kryssermissiler. I 2008 opererer Den amerikanske marinen fire modifiserte Ohio-klasse ubåter som missilubåter.

**Angrepsubåtene** er USAs mest moderne ubåter.
Alle ubåtene er atomdrevene og kan operere ute på havet for ca. 5. måneder om gangen.
Ubåtene opererer hver for seg eller i Carrier Strike Group der oppgaven er å beskytte hangarskipene.
I 2008 opererer Den amerikanske marinen angrepsubåter i Los Angeles-klassen, Seawolf-klassen og Virginia-klassen.
Boeing 247

**Boeing 247** var et av de første moderne passasjerflyene. Det fløy første gang 8. februar 1933 og ble tatt i bruk som passasjerfly samme år. Flyet representerte mye nytt, slik som hel-metall konstruksjon, autopilot og opptrekkbart understell.

I alt ble det bygget 76 fly i to nesten identiske varianter (247 og 247D), av disse ble 70 bygget for United Airlines, fire for Lufthansa, og to for den kinesiske regjering. Mange av Uniteds fly ble senere solgt til Western Airlines. Det nye flyet var istand til å krysse det amerikanske kontinentet fra øst til vest åtte timer raskere enn sine forgjengere, slik som Ford Trimotor, Fokker Trimotor og Curtiss Condor.

Boeing 247 kunne frakte ti passasjerer samt flyvertinne.  

Den 10. oktober 1933, ble et United Airlines Boeing 247 offer for den første kjente sabotasje mot et passasjerfly. Flyet var underveis fra Cleveland til Chicago, da en hjemmelaget bombe eksploderte i flyet mens det fløy over Chesterton, Indiana. Flyet styrtet og alle ombord omkom.

Under andre verdenskrig, ble United sine 247 bygget om til krigstjeneste og fikk typebetegnelsen «C-73»

## Spesifikasjoner

* **Boeing 247**
** Vingespenn: 22 m
** Lengde: 15,5 m
** Vekt lastet: 6&nbsp;205 kg
** Toppfart: 320 km/t
** Marsjfart: 305 km/t
** Maks. høyde 7&nbsp;620 m

* **Boeing 247D**
** Lengde: 15,7 m
** Høydet: 3,8 m 
** Vingespenn: 22,6 m
** Vingeflate: 78 m²
** Tomvekt:4&nbsp;055 kg
** Maks. take-off vekt: 7&nbsp;621 kg

* Motorer 
** Pratt and Whitney R-1340 2× 550 hk
* Ytelse  
** Marsjfart 304 km/t 
** Max fart: 322 km/t 
** Stigeevne: 350 m/min 
** Maks høyde: 7&nbsp;740 m

## Eksisterende fly
Det er fire kjente Boeing 247 på museer:
* Paine Field i Snohomish County, Washington, har blitt restaurert  til flydyktig maskin.
* The National Air and Space Museum i Washington, DC har en  247 i sine samlinger.
* Canadas  Science and Technology Museum i Ottawa, Ontario.
* Science Museum i Kensington, London.

## Tilsvarende fly

* Boeing C-73
* Douglas DC-2

## Eksterne lenker
* Boeing Webpage on 247
* Canada Aviation Museum 247 Article
* 247 Image
* 257 Image
* Aviation-Central 247 model
* 247 Diagram
USS

**USS** kan vise til:

*Utmarkskommunenes Sammenslutning – en interesseorganisasjon for norske utmarkskommuner
*United States Ship – betegner skip fra den amerikanske marinen
*Senatet (USA) (United States Senate)
*United States Steel Corporation – stålprodusent i USA og Sentral-Europa
*UNIX System Services
Town of Hempstead

**Town of Hempstead** er en kommune i Nassau County i den amerikanske delstaten New York. Ved folketellingen i 2000 hadde kommunen 755&nbsp;924 innbyggere.

Hempstead er en av tre kommuner i Nassau County. 22 tettsteder ligger helt eller delvis innenfor kommunens grenser. Den er delstatens mest folkerike kommune, og landets mest folkerike primærkommune uten bystatus.

De første bosetterne, fra den engelske kolonien Connecticut, slo seg ned i kommunen rundt 1644. Sannsynligvis har kommunen sitt navn fra Hemel Hempstead i England eller Heemstede i Nederland. I 1784, under den amerikanske revolusjon, forårsaket lojalistene i syd og de amerikanske sympatisørene i nord en splittelse av kommunen i Nord-Hempstead og Syd-Hempstead.

## Styresmakt
Kommunen ledes av en formann, som presiderer over møter i kommunestyret og legger frem, og gjennomfører, kommunens budsjett. Kommunestyret består av seks medlemmer og har ansvar for å vedta det årlige budsjettet, vedta og endre kommunale forskrifter og gjennomføre høringer om plan- og bygningsvedtak. I tillegg har kommunen to andre folkevalgte embetsmenn: kommunesekretæren (*town clerk*), som utsteder fødsels-, døds- og ekteskapsattester, og skatteoppkreveren (*receiver of taxes*), som innkrever skatt.

## Eksterne lenker
*
Nordbygdi

**Nordbygdi** er en dal og ei bygd som ligger helt vest i Seljord kommune i Telemark. Bygdaråi renner gjennom Nordbygdi fra Vigdesjå til Seljordsvannet. E134, som her heter Bygdaråvegen, går gjennom bygda. 

Dyrskuplassen er grendas mest iøynefallende 

## Kulturminner
Kovadøl gravfelt fra jernalderen  
Loftsgården gravfelt fra jernalderen 
Kovadøl kyrkjestad  

## Referanser


## Eksterne lenker
* Seljordportalen
Blokkmaker

**Blokkmaker** eller **blokkdreier** (gammel betegnelse: **blokmager**) var et håndverksfag som produserte blokkverk, taljer, klodrer, kauser, jomfruer, skipsratt og annet utstyr til seilskuter, heisekraner og liknende. Blokkmakerverkstedene var gjerne lokalisert i nærheten av skipsverft. 

Tredreiing var blokkmakerens spesialitet: han hadde dreiebenk og dreierjern som sitt viktigste verktøy. Han kunne være underleverandør av dreide deler til møbler og hus. Trapperekkverk var en spesialitet blokkmakerne leverte. 

I 1972 ble det bestemt at blokkmakerfaget ikke lenger skulle være underlagt håndverksloven.  

Blokkmakerfaget er nå et utdødd håndverk, det forsvant sammen med seilskutene i første halvdel av 1900-tallet, og er blitt erstattet av industriell produksjon.  

Noen blokkmakere kunne fortsette som tredreiere eller som kunstddreiere.

## Referanser


## Se også
* Håndverksfag og håndverksteknikker

## Litteratur
*Karl Ragnar Gjertsen: Fra en blokkmakers verksted. Norsk Sjøfartsmuseums årbok 1979.
Red House

**Red House** er en kommune i Cattaraugus County i den amerikanske delstaten New York. Ved folketellingen i 2000 hadde kommunen 38 innbyggere, noe som gjør den til New Yorks minst folkerike kommune. Navnet kommer fra en liten elv, Red House Creek. Kommunen ble grunnlagt i 1869.

## Eksterne lenker
*
Virginia-klassen (ubåt)

:*For listen med alle skipsklassene med navnet Virginia, se [[Virginia-klassen|her]].*

**Virginia-klassen** angrepsubåter er den nyeste ubåt-typen i den amerikanske marinen.
Virginia-klassen ubåter ble utviklet av Electric Boat. Klassen ble vedtatt av Senatet og Representantenes hus i USA i 1996. Klassen var et svar på at USA ikke lengre trengte ubåt-klassene som ble utviklet under Den kalde krigen. Den forrige ubåt-klassen, Seawolf, var en superubåt og et resultat av strategiene utviklet under den kalde krigen. Etter Sovjetunionens fall, fikk USA et annet trusselbilde og andre behov for sin ubåtflåte.

Kravene til Virginia-klassen ubåter var at de skulle kunne gå inn på grunt vann, *forsvinne* og bli der opptil tre måneder. De skulle også kunne samle inn etterretning og ilandsette spesialstyrker. 
Ubåtene er spesiallaget for å ligge stille på havets bunn i ca. 3 måneder om gangen for å spionere på andre land.
Man har også mulighet til å modifisere torpedomagasinet for å ta med 40 US Navy SEALs og utstyr.

## Virginia-klassen ubåter
### Block I
*USS «Virginia» (SSN-774) 
*USS «Texas» (SSN-775) 
*USS «Hawaii» (SSN-776) 
*USS «North Carolina» (SSN-777)

### Block II
*USS «New Hampshire» (SSN-778)
*USS «New Mexico» (SSN-779)
*USS «Missouri» (SSN-780)
*USS «California» (SSN-781)
*USS «Mississippi» (SSN-782)
*USS «Minnesota» (SSN-783)

### Block III
*USS «North Dakota» (SSN-784) (leveres 2014)
*USS «John Warner» (SSN-785) (leveres 2015) 
*USS «Illinois» (SSN-786)
*USS «Washington» (SSN-787)
*USS «Colorado» (SSN-788)
*USS «Indiana» (SSN-789)
*USS «South Dakota» (SSN-790)
*USS «Delware» (SSN-791)

### Block IV
SSN-792&ndash;SSN-801 har ikke fått navn enda. Er forventet vedtatt i forsvarsbudsjettet for 2014.

### Block V
SSN-802&ndash;SSN-804 har ikke fått navn enda. Disse båtene vil sannsynligvis ha en såkalt Virginia Payload Module (VPM). Dette vil gi ubåtene litt av kapasiteten til de fire ubåtene i Ohio-klassen som er ombygget med 154 kryssermissiler, og som vil bli tatt ut av tjeneste rundt 2019.

## Litteratur
*
Prosencephalon

**Prosencephalon** (**forhjernen**) er en av de tre vesikler som oppstår fra nevralrøret i fosterstadiet og danner den rostrale delen av hjernen hos høyerestående dyr. Prosencephalon, mesencephalon (midthjernen) og rhombencephalon (bakhjernen) er de tre primære delene av hjernen i de tidlige utviklingsstadier av sentralnervesystemet.

## Se også
* Liste over regioner i menneskets hjerne

## Litteratur
*
Brookhaven (New York)

**Brookhaven** er en kommune i Suffolk County i den amerikanske delstaten New York. Ved folketellingen i 2000 hadde kommunen 448&nbsp;248 innbyggere. Den dekker et område på 1376,6&nbsp;km², hvorav 671,6&nbsp;km² er land og 705,1&nbsp;km² (51,22%) er vann. Brookhaven er den største kommunen i New York etter areal.

## Referanser


## Eksterne lenker
*
Brookhaven

**Brookhaven** kan vise til:

*Brookhaven (Mississippi) – en by i delstaten Mississippi, USA
*Brookhaven (New York) – en by i delstaten New York, USA
*Brookhaven (Pennsylvania) – en by i Pennsylvania, USA
Håbranner

* *[[Alopias pelagicus]]*
* *[[Alopias superciliosus]]*
* brugde
* hvithai
* håbrann
* *[[Isurus paucus]]*
* kjempekjeft
* krokodillehai
* makrellhai
* nesehai
* revehai
* *[[Odontaspis ferox]]*
* *[[Odontaspis noronhai]]*
* sandtigerhai
* stillehavshåbrann

**Håbranner** er en orden av store haier som forekommer i alle verdenshav.
De har to ryggfinner (uten pigger) og en gattfinne.

Av de 15 artene sammenfattes
* håbrann, *[[Isurus paucus]]*, kvithai, makrellhai og stillehavshåbrann som **egentlige håbranner** (eller håbrann«familien»; **Lamnidae**);
* *[[Alopias pelagicus]]*, *[[Alopias superciliosus|A. superciliosus]]* og revehai som **revehaier** (***Alopias***, Alopiidae);
* *[[Odontaspis ferox]]* og *[[Odontaspis noronhai|O. noronhai]]* som **sandhaier** (***Odontaspis***, Odontaspidae).

I tillegg er en rekke utdødde arter kjent som fossiler, f.eks. slekten *[[Megalodon]]*.

## Eksterne lenker
*
Vermeer

Vermeer kan bety enten:
*Johannes Vermeer (van Delft)
*eller medlemmer av slekten Vermeer van Haarlem, som også hadde medlemmer som var kunstnere.
* Jan Vermeer III var blant annet en dyktig tegner.
Gonzalo Fernández-Castaño

**Gonzalo Fernández-Castaño** (født 13. oktober 1980) er en spansk profesjonell golfspiller på Europatouren. 

Han ble profesjonell i 2004 og tok en 8.-plass på det årets kvalifiseringsskole til Europatouren. I hans første sesong vant han turneringen KLM Open og ble tildelt *Sir Henry Cotton Rookie of the Year Award*, prisen for beste nykommer på Europatouren. Han tok sin andre turneringsseier året etter i BMW Asian Open i Kina.

## Meritter
### Seire på Europatouren
* 2012: BMW Italian Open
* 2011: Barclays Singapore Open
* 2008: Quinn Insurance British Masters
* 2007:Telecom Italia Open
* 2006: BMW Asian Open
* 2005: KLM Open

## Lagturneringer
* Seve Trophy (for Kontinental-Europa): 2007, 2009
* World Cup (for Spania): 2006, 2009

## Eksterne lenker
* 
*
Sojusmultfilm

**Sojusmultfilm** (russisk Союзмультфильм) er det viktigste produksjonsselskapet og studioet for animasjonsfilm i Russland. Det ble grunnlagt 10. juni 1936 under navnet *Sojusdetmultfilm*, men skiftet navn til Sojusmultfilm året etter. 

Produksjonen bestod både av propagandafilm og underholdningfilm for barn, ofte med utgangspunkt i tradisjonell russisk folkekultur, men også klassiske eventyr og nyere, populære historier. Etter Sovjetunionens fall i 1991 har produksjonen av tegnefilm gått sterkt tilbake.

## Tegnefilmer
Fra 1960- til 1980-årene ble det laget flere animasjonsfilmer som ble en viktig del av sovjetrussisk populærkultur. Noen eksempler er ''Ole Brumm'' (Винни-Пух), ''Krokodillen Gena''/*[[Tsjeburasjka]]* (Крокодил Гена), ''Karlsson på taket'' (Карлсон, который живёт на крыше), ''Musikantene fra Bremen'' (Бременские музыканты), *Three from Buttermilk Village* (Трое из Простоквашино), ''Nu, pogodi!'' (Ну, погоди!), ''Pinnsvinet i tåka'' (*Hedgehog in the Fog*, Ёжик в тумане), ''Mysteriet på den tredje planet'' (*The Mystery of the Third Planet*, Тайна третьей планеты).

Galleriet under viser sovjetrussiske frimerker fra 1988 med noen av Soyuzmultfilms mest populære tegnefilmfigurer som motiver:

Image:The Soviet Union 1988 CPA 5917 stamp (Gena the Crocodile. Cheburashka. Shapoklyak).jpg|Krokodillen Gena/Tsjeburasjka (Крокодил Гена)
Image:The Soviet Union 1988 CPA 5916 stamp (Winnie-the-Pooh).jpg|Ole Brumm (Винни-Пух)
Image:The Soviet Union 1988 CPA 5918 stamp (Well, Just You Wait!).jpg|Nu, pogodi! (Haren og ulven) (Ну, погоди!)
Image:The Soviet Union 1988 CPA 5919 stamp (Hedgehog in the Fog).jpg|Pinnsvinet i tåka (Ёжик в тумане)


## Animatører
Sojusmultfilm hadde på det meste rundt 400 ansatte og var arbeidsplass for flere kjente sovjetrussiske animatører og illustratører, deriblant Fjodor Khitruk, Ivan Ivanov-Vano, Jurij Norstein, Aleksandr Ptusjko, Klara Rumjanova, Vasili Livanov og Stanislav Sokolov.

## Referanser

## Eksterne lenker
* Sojusmultfilms offisielle nettsted 
* Om Sojusmultfilm på The Cartoon Database
* Sojusmultfilms filmfond
* Internasjonal filmdistributør av russiske animasjonsfilmer
* Om Sjusmultfilm på IMDb
Open de España

**Open de España** er Spanias nasjonale åpne mesterskap i golf. Turneringen ble grunnlagt i 1912 og har vært en del av Europatouren siden denne startet i 1972. Bortsett fra en femårsperiode fra 1980 til 1984, har turneringen vært arrangert i april eller mai hvert år.

Tidligere navn på turneringen: 1912-1979 Spanish Open, 1980-1984 Benson & Hedges Spanish Open, 1985-1996 Peugeot Spanish Open, 1997-2000 Peugeot Open de España, 2001 Via Digital Open de España, 2002-2004 Canarias Open de España, 2005 Jazztel Open de España en Andalucía, 2006 Andalucía Open de España Valle Romano, 2007- Open de España.

## Vinnere
(Siden 2000)

## Eksterne lenker
*
Mossesundet

**Mossesundet** ligger i Moss kommune i Østfold og er sundet som skiller Jeløya fra fastlandet på nordsiden av kanalen.

## Referanser
Schrödingers katt (andre betydninger)

**Schrödingers katt** kan referere til:

* Schrödingers katt – et tankeeksperiment av den østerrikske fysikeren Erwin Schrödinger.
* Schrödingers katt (TV-program) – et TV-program om forskning, populærvitenskap og teknologi på NRK1.